  Майя Бывальцева Ар кутсконысен Удмуртиын ужасьёслы кулэяськон будӥз. 2018-тӥ арын толшоре-оштолэзе элькунысь калыкез уже интыянъя ёзэсэ ужсётӥсьёслэсь 22 сюрс вакансиос сярысь ивортонъёс вуизы, кылем арын та дыр ӵоже ик 19 сюрс 200 вакансиос пусъемын вал. Со сярысь ивортэ улосвылысь мерлыко политикая но ужъя министерстволэн пресс-службаез. Ужасьёслы кулэяськон будӥз 12 муниципал кылдытэтъёсын: Вавож, Эгра, Красногорск, Сьӧлта, Сюмси, Ува, Шаркан, Якшур-Бӧдья ёросъёсын, Ижкарын, Воткаын, Можгаын но Сарапулын. Удысэтлэн ивортэмезъя, 1-тӥ куартолэзьлы Удмуртиын 6 сюрс 779 адями ужтэк кылемен пусъемын. Ужано арлыдъем муртъёс пӧлысь со 0,86 процентэз (2017-тӥ арын та дырлы ик — 1,07 процент). Элькунысь 9 муниципал кылдытэтъёсын лыдпусъёс эшшо пичиесь: Воткаын — 0,52 процент, Ижкарын — 0,60 процент, Глазкарын — 0,73 процент, Можгаын — 0,83 процент, Якшур-Бӧдья ёросын — 0,45 процент, Дэри ёросын — 0,51 процент, Ува ёросын — 0,51 процент, Эгра ёросын 0,60 процент но Балезино ёросын — 0,68 процент. Тужгес кулэ удысужъёс пӧлын: водитель, элекктрогазосварщик, пырась, вуриськись, бетонщик, плотник, дворник, арматурщик, монтажник Калыкез уже интыянъя ёзэс юрттэмен куинь толэзь ӵоже 4 сюрс 900 адями уж шедьтӥз, со пӧлын 279 сӧсыръёс. Тегъёс: Мерлык Ижкар Удмуртия ужтэккылемъёс ужъяминистерство уж  